[pic] | EUROOPA ÜHENDUSTE KOMISJON |

Brüssel 11.8.2006

KOM(2006) 462 lõplik

1997/0335 (COD)

KOMISJONI ARVAMUS mis on esitatud EÜ asutamislepingu artikli 251 lõike 2 kolmanda lõigu punkti c alusel ning mis käsitleb Euroopa Parlamendi muudatusi nõukogu ühises seisukohas ettepaneku kohta, mis käsitleb

EUROOPA PARLAMENDI JA NÕUKOGU DIREKTIIVI millega kehtestatakse siseveelaevade tehnilised nõuded ning tunnistatakse kehtetuks nõukogu direktiiv 82/714/EMÜ

( MILLEGA MUUDETAKSE KOMISJONI ETTEPANEKUTEÜ asutamislepingu artikli 250 lõike 2 alusel)

1997/0335 (COD)

KOMISJONI ARVAMUS mis on esitatud EÜ asutamislepingu artikli 251 lõike 2 kolmanda lõigu punkti c alusel ning mis käsitleb Euroopa Parlamendi muudatusi nõukogu ühises seisukohas ettepaneku kohta, mis käsitleb

EUROOPA PARLAMENDI JA NÕUKOGU DIREKTIIVI millega kehtestatakse siseveelaevade tehnilised nõuded ning tunnistatakse kehtetuks nõukogu direktiiv 82/714/EMÜ

1. Sissejuhatus

EÜ asutamislepingu artikli 251 lõike 2 kolmanda lõigu punktis c on sätestatud, et komisjon peab esitama arvamuse Euroopa Parlamendi teise lugemise muudatusettepanekute kohta. Komisjon esitab allpool oma arvamuse Euroopa Parlamendi muudatusettepanekute kohta.

2. Taust

Ettepaneku edastamine Euroopa Parlamendile ja nõukogule (dokument KOM(1997) 644 (lõplik) – 1997/0335 (COD)): | 9. detsember 1997 |

Euroopa Majandus- ja Sotsiaalkomitee arvamus: | 25. märts 1998 |

Muudetud ettepaneku esitamine (dokument KOM(2000) 419 lõplik): | 19. juuli 2000 |

Ühisseisukoha ühehäälne vastuvõtmine: | 23. veebruar 2006 |

Euroopa Parlamendi arvamus, teine lugemine: | 5. juuli 2006 |

3. Ettepaneku eesmärk

Komisjoni muudatusettepanekuga Euroopa Parlamendi ja nõukogu direktiivi kohta, millega muudetakse Euroopa Parlamendi ja nõukogu direktiivi 82/714/EMÜ, millega kehtestatakse siseveelaevade tehnilised nõuded, püütakse kohandada ühenduse tehnilisi nõudeid Reini jõel navigeerimise kõrgematele standarditele, et luua kogu Euroopa veeteede võrgustiku ühtne kava. Samuti peaks see tulevikus lihtsustama kõnealuste tehniliste nõuete kohandamist komiteemenetluse korras, pidades silmas tehnika arengut ning rahvusvaheliste organisatsioonide, eelkõige Reini jõel navigeerimise keskkomisjoni tööst tulenevaid arenguid.

Siseturu ja kõigil Euroopa Liidu siseveeteedel vaba navigeerimise arengu tõttu on vaja tehniliste ja ohutusnõuete ühtlustamist või kohandamist kõrgeimate standarditega. See soodustab nii kaupade vaba liikumist kui ka kõrgeid ohutus-, keskkonna- ja sotsiaalseid standardeid. Samal ajal parandab tehniliste nõuete ühtlustamine ja sertifikaatide vastastikune tunnustamine ausa konkurentsi tingimusi ja loob võrdsed võimalused siseveetranspordi ühtsel turul.

4. Komisjoni arvamus Euroopa Parlamendi tehtud muudatus(t)e kohta

Komisjon nõustub Euroopa Parlamendi teisel lugemisel vastuvõetud muudatusega, kuna see on Euroopa Parlamendi ja nõukogu vahelise kompromissi tulemus, mille eesmärgiks on direktiivi vastuvõtmine teisel lugemisel. Komisjon on igal juhul parlamendile selgeks teinud, et ta pöörab komiteemenetluses erilist tähelepanu väikelaevadega seotud küsimustele. Kõnealune muudatus ei mõjuta seetõttu komisjoni ettepaneku eesmärke ja lähenemisviisi.

5. Kokkuvõte

EÜ asutamislepingu artikli 250 lõike 2 kohaselt muudab komisjon vastavalt eespool esitatule oma ettepanekut.

6. Komisjoni deklaratsioon

Ühisseisukoha vastuvõtmise puhul esitas komisjon ühepoolse deklaratsiooni (vt I lisa).

I LISA

Komisjoni deklaratsioon

Käesoleva direktiivi rakendamisel kohustub komisjon tegema tihedat koostööd Reini jõel navigeerimise keskkomisjoniga nii lisade kohandamisel kui ka direktiivi kohaldamisel liikmesriikide poolt, samuti võtma arvesse kõiki Reini jõel navigeerimise keskkomisjoni sellealaseid algatusi.